Alberts Ponzolds
Alberts Ponzolds (vācu: Albert Ponsold, dzimis 1900. gada 22. aprīlī, miris 1983. gada 14. februārī) bija Liepājā dzimis vācbaltiešu izcelsmes vācu tiesu medicīnas ārsts un augstskolas pasniedzējs. Dzimis pilsētas ierēdņa ģimenē. Mācījies Bērzaines ģimnāzijā. Studēja medicīnu Tartu universitātē. Latvijas brīvības cīņu laikā karoja landesvēra sastāvā, par ko apbalvots ar Baltiešu krustu (Baltenkreuz). Turpināja medicīnas studijas Berlīnes universitātē. 1926. gadā ieguva doktora grādu. No 1933. gada - Halles universitātes mācību spēks. 1937. gadā iestājās NSDAP (publicētajos memuāros viņš gan to noliedzis). No 1948. gada līdz 1968. gadam Pozolds strādāja par tiesu medicīnas profesoru Minsteres universitātē.